8.10.2010 Jurnalul Oficial al Uniunii Europene L 26517 DECIZIA COMISIEI din 6 octombrie 2010 privind realocarea de zile suplimentare pe mare Portugaliei în cadrul diviziunilor ICES VIIIc și IXa, cu excepția Golfului Cadiz [notificată cu numărul C(2010) 6735] (Numai textul în limba portugheză este autentic) (2010/604/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (UE) nr. 53/2010 al Consiliului din 14 ianuarie 2010 de stabilire, pentru 2010, a posibilităților de pescuit pentru anumite resurse halieutice și grupe de resurse halieutice, aplicabile în apele UE și, pentru navele din UE, în ape în care sunt necesare limitări ale capturilor şi de modificare a Regulamentelor (CE) nr. 1359/2008, (CE) nr. 754/2009, (CE) nr. 1226/2009 şi (CE) nr. 1287/2009 (!), în special punctul 7.5 din anexa IIB, întrucât: (1) Punctul 5.1 din anexa IB la Regulamentul (UE) nr. 53/2010 specifică numărul maxim de zile în timpul cărora navele UE cu o lungime totală egală sau mai mare de 10 metri, deținând la bord traule, plase-pungă daneze sau unelte de pescuit asemănătoare cu dimensiunea ochiului de plasă egală sau mai mare de 32 mm şi setci cu o dimensiune a ochiului de plasă egală sau mai mare de 60 mm, precum şi paragate de fund, pot fi prezente în cadrul diviziunilor ICES VIIIc şi IXa, cu excepția Golfului Cadiz, de la 1 februarie 2010 la 31 ianuarie 2011. ( Conform punctului 7.5 din anexa IIB, Comisia poate să ia decizia de reevaluare a numărului de zile suplimentare rezultate din încetarea permanentă a activității de pescuit alocată anterior de Comisie. (3) Reevaluarea zilelor suplimentare de pescuit alocate anterior de Comisie trebuie să țină seama de metoda de calcul prevăzută la punctul 7.1 al doilea paragraf din anexa IIB, calculul urmând să se bazeze pe actualele categorii de unelte și limitări ale zilelor de prezență pe mare. (4) La 8 februarie, 23 februarie, 25 martie şi 22 aprilie 2010, Portugalia a prezentat o serie de date și i-a adresat Comisiei solicitarea de a reevalua numărul zilelor alocate anterior de Comisie. (5)  Având în vedere Decizia 2007/474/CE a Comisiei din 4 iulie 2007 privind alocarea de zile suplimentare pe mare Portugaliei în cadrul diviziunilor ICES VIIIc şi IXa, cu excepția Golfului Cadiz (2), şi pe baza actualelor categorii de unelte și limitări ale zilelor de prezență pe mare, Portugaliei trebuie să i se aloce, pentru perioada 1 februarie 2010-31 ianuarie 2011, paisprezece zile suplimentare pe mare pentru navele care deţin la bord unelte de pescuit de tipul celor specificate la punctul 2 litera (a) din anexa IIB la Regulamentul (UE) nr. 53/2010. (6)  Având în vedere Decizia 2010/415/UE a Comisiei din 26 iulie 2010 privind alocarea de zile suplimentare pe mare Portugaliei în cadrul diviziunilor ICES VIIIc şi IXa, cu excepția Golfului Cadiz (3), şi pe baza actualelor categorii de unelte și limitări ale zilelor de prezență pe mare, Portugaliei trebuie să i se aloce, pentru perioada 1 februarie 2010-31 ianuarie 2011, nouăsprezece zile suplimentare pe mare pentru navele care deţin la bord unelte de pescuit de tipul celor specificate la punctul 2 litera (a) din anexa IIB la Regulamentul (UE) nr. 53/2010, ADOPTĂ PREZENTA DECIZIE: Articolul 1 Numărul maxim de zile în timpul cărora o navă de pescuit aflată sub pavilion portughez şi care deţine la bord unelte de pescuit aparţinând categoriei menționate la punctul 2 litera (a) din anexa IIB la Regulamentul (UE) nr. 53/2010 și căreia nu i se aplică niciuna dintre condițiile speciale enumerate la punctul 5.2 din respectiva anexă poate fi prezentă în diviziunile ICES VIIIc și IXa, cu excepția Golfului Cadiz, în conformitate cu tabelul I din respectiva anexă, creşte la 191 de zile pe an. Articolul 2 Prezenta decizie se adresează Republicii Portugheze. Adoptată la Bruxelles, 6 octombrie 2010. Pentru Comisie Maria DAMANAKI Membru al Comisiei () JO L21, 26.1.2010, p. 1. () JO L 179, 7.7.2007, p. 53. () JO L 195, 27.7.2010, p. 76.